УГОВОР О ЈАВНОЈ НАБАВЦИ УСЛУГА- Телекомуникационе услуге

Мобилна телефонија

Закључен дана \_\_\_\_\_\_\_\_\_\_\_\_\_\_\_\_\_\_\_\_\_ 2015.год у Ваљеву између

1.ЈКП „ВИДРАК“ ВАЉЕВО, ВОЈВОДЕ МИШИЋА 50, ПИБ 100069386, МБ 07096844,ТЕК.РАЧУН 160-6864-48 кога заступа дир.Милановић Ђорђе – у даљем тексту Наручилац услуга

2.“ВИП МОБИЛЕ“ Д.О.О, ОМЛАДИНСКИХ БРИГАДА 81, БЕОГРАД,ПИБ 104704549, МБ 20220023, ТЕК РАЧУН 265-1040310000914-32 кога заступа директор Турк Дејан и Graf Andreas – у даљем тексту Вршилац услуге

**ОСНОВ УГОВОРА – ЈАВНА НАБАВКА М 17/2015**

**Датум објављивљања Позива за подношење понуда на Порталу јавних набавки и интернет страници Наручиоца – 18.08.2015.год**

**Број и датум Одлуке о додели уговора – 01-7321/1-15 од 08.09.2015.год**

**ПОНУДА ИЗАБРАНОГ ПОНУЂАЧА БРОЈ – 01-7432/1-15 од 04.09.2015.год**

**Предмет уговора**

**Чл.1**

**Предмет уговора је јавна набавка услуге у поступку набавке мале вредности – мобилна телефонија.Услуга, квалитет, услови плаћања и цена утврђени су према позиву Наручиоца објављеном на Порталу јавних набавки дана 18.08.2015.год и прихваћеној понуди број 01-7432/1-15 од 04.09.2015.год у спроведеном поступку јавне набавке М 17/15, а исказане су у спецификацији Табеларног дела понуде.Саставни део овог уговора је Понуда са спецификацијом из понуде.**

**Чл.2**

**Вршилац услуге ће Наручиоцу пружати услугу мобилне телефоније из спецификације из чл.1 овог уговора, у складу са потребама Наручиоца у погледу квалитета, услова плаћања и цене.**

**Чл.3**

**Испоручилац се обавезује да ће услугу мобилне телефоније пружати у периоду од 12 месеци од дана потписивања уговора, односно од дана престанка важења уговора Наручиоца са постојећим мобилним оператером.**

**Вршилац услуге се обавезује да ће услугу мобилне телефоније пружати сваког месеца током трајања уговора.**

**Након пружене услуге сваког месеца (у трајању од 12 месеци) ,Вршилац услуге ће Наручиоцу предати исправну документацију о пруженој услузи мобилне телефоније (фактуру и информацију о нето задужењу по сваком претплатничком броју).**

**Неисправну документацију о испоруци из става 3 овог члана Наручилац ће Испоручиоцу вратити одмах, а најкасније у року од 01 (једног) дана, и захтевати исправну документацију.**

**Оверена фактура је једини основ за плаћање пружене услуге.**

**Цена**

**Чл.4**

**Уговорне стране прихватају цене које је Испоручилац дао у понуди, која обухвата све износе месечне фактуре и то : претплату, укупни остварени саобраћај, роминг, интернет саобраћај, СМС, ММС итд, са спецификацијом извршених услуга, до укупног износа процењене вредности набавке на годишњем нивоу у износу од 700.000,00 дин без ПДВ-а, односно до укупног износа од 800.000,00 динара са ПДВ-ом.**

**Уговорне стране су сагласне да ће цена пакета и цена разговора по минути, из прихваћене понуде бити фиксна током трајања овог уговора.**

**Уговорне стране су сагласне да буџет за бенефицирану набавку телефонских апарата (1,00 дин/комад) за време трајања овог уговора износи 840.000,00 дин са ПДВ-ом.**

**Уговорне стране су сагласне да ће се буџет за бенефицирану набавку телефонских апарата искористити у потпуности за време трајања овог уговора.**

**Рок испоруке ових телефонских апарата износи максимално 30 дана од пријема писане поруџбине наручиоца.**

**Утврђивање квалитета и рекламације**

**Чл. 5**

**Испоручилац се обавезује да ће Наручиоцу пружити услугу мобилне телефоније одговарајућег квалитета као што је тражено и наведено у техничкој спецификацији и конкурсној документацији.**

**Наручилац ће извршити квалитативну и квантитативну контролу пружања услуге мобилне телефоније.**

**Контролу из става 2 овог члана вршиће овлашћено лице Наручиоца.**

**Након пружене услуге мобилне телефоније, Испоручилац обавезно мора доставити фактуру, урађену на начин предвиђен чл.3 овог уговора.Оверу фактура вршиће одговорно лице Наручиоца.**

**Чл.6**

**Вршилац услуге је обавезан да пружи услугу мобилне телефоније у количини, квалитету и роковима на начин дефинисан овим уговором, члановима 1,2,3 и 5.**

**Уколико Испоручилац не пружи услугу Наручиоцу одговарајућег квалитета, Наручилац ће ту околност записнички констатовати и одмах извршити рекламацију.**

**У случају рекламације, Испоручилац мора приступити отклањању недостатака најкасније у року од 15 дана од дана рекламације и отклонити недостатке и пружити услугу мобилне телефоније траженог квалитета.**

**Трошкови рекламације иду на терет Вршиоца услуге.**

**Уколико Вршилац услуге не поступи по позиву за рекламацију, наручилац ће активирати гаранцију за добро извршење посла коју је од испоручиоца добио при потпису овог уговора.**

**Уколико Вршилац услуге не поступи према рекламацији за услугу мобилне тетефоније, Наручилац може раскинути овај Уговор, а од испоручиоца тражити накнаду штете ако му је због непоступања по рекламацији иста причињена.**

**Гаранција**

**Чл.7**

**Вршилац услуге у тренутку закључења уговора предаје Наручиоцу у депозит следећу гаранцију :**

**Средство обезбеђења за испуњење уговорних обавеза – безусловну, неопозиву, напалтиву по првом позиву, бланко соло меницу серије АБ1316616 са копијом депо картона и меничним овлашћењем на износ од 10 % од вредности уговора без ПДВ-а што износи 70.000,00 динара, са роком важности који је 30 дана дужи од дана окончања реализације уговора и која је регистрована у Регистру меница НБС.**

**Под добрим извршењем посла подразумева се да је услуга пружена у траженој количини, захтеваном квалитету и у понуђеном и прихваћеном року и са траженим и прихваћеним карактеристикама.**

**Гаранција за добро извршење посла се активира у следећим случајевима :**

* **уколико се техничке карактеристике пружене услуге разликују у односу на понуђен и прихваћен технички опис**
* **уколико Вршилац повери извршење овог уговора делимично или у целини подизвођачу, а да га није претходно навео у својој понуди нити је он наведен у овом уговору.**
* **уколико испоручилац не испуни било коју од других обавеза које проистичу из овог уговора.**

**Потписом овог уговора Вршилац услуге даје своју безусловну сагласност Наручиоцу да може реализовати бланко соло меницу у случају да не изврши своју обавезу из овог уговора.**

**Наручилац ће добијене гаранције вратити Испоручиоцу, на његов писани захтев, када утврди да је испорука извршена у свему према одредбама овог уговора.**

**Испоручилац гарантује сервис за одржавање мобилних апарата, као и гарантни рок за испоручене мобилне апарате у трајању од 12 месеци од дана преузимања истих од стране Наручиоца.**

**Чл.8.**

**У случају да Вршилац услуге једнострано раскине овај уговор,Наручилац има право да реализује бланко соло меницу за испуњење уговорних обавеза дату у депозит.**

**Плаћање**

**Чл.9.**

**Наручилац се обавезује да ће Испоручиоцу уплатити вредност по испостављеним фактурама у року од 30 дана од дана испостављања рачуна за претходни месец.**

**Уговорена плаћања извршиће се на рачун број : 205-1040310000914-32 код пословне банке Raiffeisen.**

**Рок важења уговора**

**Чл,10**

**Овај уговор се закључује на одређено време до реализације уговорених обавеза, а најдуже 12 месеци од дана потписивања обе уговорне стране.**

**По истеку трајања овог уговора, Наручилац нема никакву обавезу према Испоручиоцу у погледу испоручених апарата по бенефицираним ценама.**

**Заштита података Наручиоца**

**Чл.11**

**Испоручилац је дужан да приликом реализације овог уговора, чува као поверљиве све информације од неовлашћеног коришћења и откривања као пословну тајну, које могу бити злоупотребљене у безбедносном смислу.**

**Завршне одредбе**

**Чл.12**

**Уговарачи су сагласни да ће евентуалне измене или допуне за којима се укаже потреба током реализације овог уговора бити дефинисане у писаној форми, као анекс овом уговору.**

**Чл.13**

**Овај уговор се закључује даном потписивања обе уговорне стране.**

**Свака од уговорних страна може једнострано раскинути овај уговор у случају када друга страна не испуњава или неблаговремено испуњава своје уговором преузете обавезе.**

**О раскиду овог уговора уговорна страна је дужна писаним путем обавестити другу уговорну страну.**

**Овај уговор ће се сматрати раскинутим по протеку рока од 15 дана од дана пријема писаног обавештења о раскиду уговора.**

**Чл 14**

**Уговарачи су сагласни да ће све евентуалне неспоразуме који би проистекли из овог уговора решавати у духу пословних обичаја.**

**Чл.15**

**Уколико не би било могуће решити спорну ситуацију на начин предвиђен чл.14 овог уговора, уговарачи су сагласни да ће надлежан бити Привредни суд у Ваљеву.**

**Чл.16**

**Уговорне стране су сагласне да се на све међусобне односе који нису дефинисани овим уговором непосредно примењују одредбе Закона о облигационим односима.**

**Чл.17**

**Овај уговор је сачињен у 06 (шест) истоветних примерака,од којих наручилац задржава 4 (четири), док испоручилац задржава 2 (два) примерка.**

**ЗА НАРУЧИОЦА ЗА ИСПОРУЧИОЦА**

**ЈКП „ВИДРАК“ ВАЉЕВО ВИП МОБИЛЕ Д.О.О**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**